Blaze7451/Wiki-th-20250601 huggingface dataset:
โทนี-แอนน์ ซิงห์

โทนี-แอนน์ ซิงห์ (Toni-Ann Singh; เกิด 3 กุมภาพันธ์ ค.ศ. 1996) เป็นนักร้องและนางงามชาวจาเมกาผู้ครองตำแหน่งมิสเวิลด์ 2019 โดยเธอเป็นนางงามจากประเทศจาเมกาคนที่สี่ที่ได้ครองมงกุฎมิสเวิลด์และเธอยังเป็นมิสเวิลด์ที่อยู่ในตำแหน่งยาวนานที่สุดในประวัติศาสตร์ของการประกวดอีกด้วย

**ชีวิตในวัยเด็กและการศึกษา**
ซิงห์เกิดที่โมแรนท์ เบย์ ประเทศจาเมกา เธอเป็นชาวดักลา โดยมีแม่เป็นเชื้อสาย แอฟริกา-จาเมกา และบิดาของเธอมีเชื้อสายอินโด-จาไมกา
ครอบครัวอพยพมาอยู่สหรัฐอเมริกาเมื่อซิงห์อายุเก้าขวบ ตั้งรกรากอยู่ในรัฐฟลอริดา สหรัฐ เธอเข้าเรียนที่มหาวิทยาลัยฟลอริดาสเตต ที่เมืองทัลลาฮัสซี ในรัฐฟลอริดา ซึ่งเธอสำเร็จการศึกษาระดับปริญญาด้านสตรีศึกษาและจิตวิทยา

**การประกวด**

**	มิสจาเมกาเวิลด์ 2019**
ซิงห์เข้าร่วมการแข่งขันมิสจาเมกาเวิลด์ 2019 ซึ่งเธอได้รับรางวัลชนะเลิศ หลังจากนั้นซิงห์ได้รับสิทธิ์เป็นตัวแทนของประเทศจาเมกาในการประกวดมิสเวิลด์ 2019

**มิสเวิลด์ 2019**
ซิงห์เดินทางไปลอนดอน ในเดือนพฤศจิกายน ค.ศ. 2019 เพื่อเข้าร่วมกิจกรรมก่อนการประกวดมิสเวิลด์ ซิงห์ติดอันดับท็อป 40 ของการแข่งขันท็อปโมเดลและชนะการแข่งขันทาเลนต์ ซึ่งทำให้เธอเข้าสู่รอบ 40 อันดับสุดท้ายได้โดยอัตโนมัติ และในคืนรอบไฟนอลวันที่ 14 ธันวาคม เธอสามารถคว้าตำแหน่งมิสเวิลด์ไปครอง และได้รับการสวมมงกุฎโดยบาเนซา ปอนเซ มิสเวิลด์ 2019 จากเม็กซิโก 
ด้วยชัยชนะของเธอ ซิงห์กลายเป็นหญิงชาวจาเมกาคนที่สี่ที่ครองตำแหน่ง โดยคนก่อนหน้าคือ ลิซา ฮันนา มิสเวิลด์ 1993 และผู้หญิงคนแรกที่มีเชื้อสายผิวดำ (และเธอเป็นลูกครึ่งอินเดีย) ที่ครองตำแหน่งมิสเวิลด์ตั้งแต่ อักบานี ดาเรโก จากไนจีเรีย ที่ได้รับตำแหน่งมิสเวิลด์ 2001

**อ้างอิง**

**แหล่งข้อมูลอื่น**
toniannsingh/
หมวดหมู่:บุคคลที่ยังมีชีวิตอยู่
หมวดหมู่:นักร้องจาเมกา
หมวดหมู่:ผู้ชนะการประกวดมิสเวิลด์
หมวดหมู่:ผู้ชนะการประกวดนางงาม
หมวดหมู่:ศิษย์เก่าจากมหาวิทยาลัยฟลอริดาสเตต
หมวดหมู่:บุคคลจากเกรเทอร์แมนเชสเตอร์

เกรเทอร์แมนเชสเตอร์
เกรเทอร์แมนเชสเตอร์
หมวดหมู่:เกรเทอร์แมนเชสเตอร์
เด็กอาซากุสะ

เด็กอาซากุสะ (อาซากูซะ คิดโดะ; Asakusa Kid) เป็นภาพยนตร์ญี่ปุ่นในปี ค.ศ. 2021 ที่กำกับและเขียนบทโดย ฮิโตริ เกกิดัน เผยแพร่บนแพลตฟอร์มเน็ตฟลิกซ์ในวันที่ 9 ธันวาคม 2021 นำแสดงโดย โย โออิซูมิ และ ยูยะ ยากิระ เนื้อเรื่องของภาพยนตร์เรื่องนี้สร้างมาจากอัตชีวิตประวัติของทาเกชิ คิตาโนะที่ใช้ชีวิตกับอาจารย์ของเขา เซ็นซาบูโระ ฟูกามิ 
การเขียนบทภาพยนตร์เริ่มต้นขึ้นเมื่อปี 2014 ฮิโตริกล่าวว่าเขาไม่มีวิดีโอการแสดงหรือการใช้ชีวิตของของฟูกามิเลย เขาจึงต้องสัมภาษณ์ตัวต่อตัวเพื่อเก็บรายละเอียดกับทาเกชิเอง นอกจากนี้ฮิโรยิยังเสริมว่าจากสถานการณ์การระบาดทั่วของโควิด-19 ในประเทศญี่ปุ่นและการประกาศสถานการณ์ฉุกเฉินทำให้การถ่ายทำเป็นไปได้อย่างยากลำบาก แต่ท่ามกลางการระบาดที่มีความรุนแรงก็ไม่มีนักแสดงหรือทีมงานได้รับเชื้อโควิด จุดเริ่มต้นของทาเกชิเริ่มที่โรงละครโทโกยะในย่านอาซากูซะที่มีชื่ออย่างเป็นทางการว่า "อาซากูซะ โทโยกัง (Asakusa Toyokan)" ซึ่งแต่เดิมเป็นคลับเปลื้องผ้าที่เปิดในปี 1951

**เรื่องย่อ**
พนักงานกดลิฟต์ ทาเกชิ คิตาโนะ (ยูยะ ยากิระ) ของโรงละครและคลับเปลื้องผ้าแห่งหนึ่งที่กำลังเข้าสู่ยุคมืดหลังความนิยมของการแสดงตลกสดแผ่วลง ทาเกชิที่ชื่นชอบการแสดงของตลกที่เป็นที่รู้จักในย่านอาซากูซะอย่าง เซ็นซาบูโระ ฟูกามิ (โย โออิซูมิ) ได้ขอให้รับเขาเป็นลูกศิษย์ เมื่อฝีมือการแสดงตลกของทาเกชิดีขึ้นจนเริ่มเป็นที่รู้จัก ทาเกชิได้ขอฟูกามิ อาจารย์ของเขา ออกจากโรงละครไปเพื่อเล่นแสดงตลกคู่หูที่เรียก มันไซ กับเพื่อนของเขา ในขณะที่ความนิยมของฟูกามิค่อย ๆ ลดลง

**นักแสดง**
 เซ็นซาบูโระ ฟูกามิ แสดงโดย โย โออิซูมิ- ทาเกชิ คิตาโนะ แสดงโดย ยูยะ ยากิระ- ชิฮารุ แสดงโดย มูงิ คาโดวากิ- คิโยชิ แสดงโดย โนบูยูกิ สึจิยะ- ฮาจิโระ อาซูมะ แสดงโดย ฮิโรยูกิ โอโนอูเอะ- จุน ทายามะ แสดงโดย โมริโอะ คาซามะ- มาริ แสดงโดย โฮนามิ ซูซูกิ- อายูมุ นากาจิมะ- ยูซูเกะ ฟูรูซาวะ- นานะ โคมากิ- โยโกะ โอชิมะ

**อ้างอิง**

**แหล่งข้อมูลอื่น**
 เด็กอาซากุสะ- Asakusa Kid
หมวดหมู่:ภาพยนตร์ภาษาญี่ปุ่น
หมวดหมู่:ภาพยนตร์ญี่ปุ่น
หมวดหมู่:ภาพยนตร์ที่ออกฉายในปี พ.ศ. 2564
เอลีอูด คิปโชเก

เอลีอูด คิปโชเก (Eliud Kipchoge, เกิด 5 พฤศจิกายน ค.ศ. 1984) เป็นนักวิ่งทางไกลอาชีพชาวเคนยาที่แข่งขันมาราธอน และเดิมแข่งขันระยะ 5000 เมตร คิปโชเกเป็นผู้ชนะเลิศการแข่งขันมาราธอนในโอลิมปิกฤดูร้อน 2016 และ 2020 นอกจากนี้ยังเป็นเจ้าของสถิติโลกของการวิ่งมาราธอนในรายการเบอร์ลินมาราธอน 2022 ด้วยเวลา 2:01:09 ชั่วโมง ซึ่งเร็วกว่าสถิติเดิมของตนเอง 30 วินาที จนกระทั่งเคลวิน คิปทุม นักวิ่งทางไกลอาชีพชาวเคนยาทำลายสถิติของเขาด้วยเวลา 2:00:35 ชั่วโมงในรายการชิคาโกมาราธอน 2023 คิปโชเกได้รับการยกย่องว่าเป็นหนึ่งในนักวิ่งมาราธอนที่ยิ่งใหญ่ที่สุด
คิปโชเกชนะการแข่งขันชิงแชมป์โลกครั้งแรกในปี 2003 ในรายการเวิลด์แอตเลติกส์ครอสคันทรีแชมเปียนชิปส์รุ่นเยาวชน และทำสถิติโลกรุ่นเยาวชนในระยะ 5000 เมตร ขณะอายุได้ 18 ปี คิปโชเกชนะการแข่งขันระยะ 5000 เมตรในกรีฑาชิงแชมป์โลก 2003 พร้อมทั้งทำสถิติโลก ตามด้วยได้รับเหรียญทองแดงโอลิมปิกฤดูร้อน 2004 และเวิลด์แอตเลติกส์อินดอร์แชมเปียนชิปส์ 2006 หลังจากนั้นคิปโชเกได้รับเหรียญเงินกรีฑาชิงแชมป์โลก 2007, โอลิมปิกฤดูร้อน 2008 และกีฬาเครือจักรภพ 2010
คิปโชเกเปลี่ยนมาวิ่งถนนในปี 2012 และเปิดตัวด้วยการวิ่งฮาล์ฟมาราธอนเร็วที่สุดเป็นอันดับที่สองด้วยเวลา 59:25 นาที คิปโชเกวิ่งมาราธอนรายการแรกที่ฮัมบวร์คมาราธอน 2013 ด้วยเวลา 2:05:30 ชั่วโมง คิปโชเกชนะการแข่งขันระดับเวิลด์มาราธอนเมเจอร์ครั้งแรกที่ชิคาโกมาราธอน 2014 และเป็นผู้ชนะเวิลด์มาราธอนเมเจอร์ของปี 2016, 2017, 2018 และ 2019 คิปโชเกพ่ายแพ้ในการแข่งมาราธอนสี่ครั้ง ได้แก่ เบอร์ลินมาราธอน 2013 (อันดับที่สอง) ลอนดอนมาราธอน 2020 (อันดับที่แปด) บอสตันมาราธอน 2023 (อันดับที่หก) และโตเกียวมาราธอน 2024 (อันดับที่สิบ)
วันที่ 12 ตุลาคม 2019 คิปโชเกวิ่งระยะมาราธอนในงาน Ineos 1:59 Challenge โดยทำเวลาได้ 1:59:40 ชั่วโมง ทำให้คิปโชเกกลายเป็น "นักวิ่งมาราธอนประเภทชายที่เร็วที่สุด" และเป็นคนแรกที่ "วิ่งมาราธอนได้ต่ำกว่าสองชั่วโมง" ตามบันทึกสถิติโลกกินเนสส์ อย่างไรก็ตามกรีฑาโลกไม่นับเป็นสถิติมาราธอนใหม่เนื่องจากการควบคุมความเร็วและการให้น้ำไม่เป็นไปตามมาตรฐานแข่งขัน และไม่ใช่งานแบบเปิด

**อ้างอิง**

**แหล่งข้อมูลอื่น**
 เอลีอูด คิปโชเก ที่เว็บไซต์กีฬาโอลิมปิก- เอลีอูด คิปโชเก- เอลีอูด คิปโชเก
หมวดหมู่:บุคคลที่เกิดในปี พ.ศ. 2527
หมวดหมู่:บุคคลที่ยังมีชีวิตอยู่
หมวดหมู่:นักวิ่งระยะกลางชาวเคนยา
หมวดหมู่:นักวิ่งระยะไกลชาวเคนยา
หมวดหมู่:นักวิ่งมาราธอนชาวเคนยา
หมวดหมู่:นักกีฬาเคนยาที่ได้เหรียญทองโอลิมปิก
หมวดหมู่:นักกีฬาเคนยาที่ได้เหรียญเงินโอลิมปิก
หมวดหมู่:นักกีฬาเคนยาที่ได้เหรียญทองแดงโอลิมปิก
วัดประชุมธาตุชนาราม

วัดประชุมธาตุชนาราม เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอำเภอตุมปัต รัฐกลันตัน ประเทศมาเลเซีย มีพระครูพิพัฒน์อรรถกิจ เป็นเจ้าอาวาส
วัดประชุมธาตุชนาราม หรือเดิมชื่อว่า วัดยุงเกา เป็นวัดโบราณอายุมากกว่า 400 ปี คำว่า "ยุงเกา" น่าจะแปลว่า เผาเรือใหญ่ที่บริเวณนี้ แสดงว่า สมัยก่อนมีเรือเข้ามาถึงบริเวณนี้ ในสมัยรัชกาลที่ 6 พ.ศ. 2458 พระบาทสมเด็จพระมงกุฎเกล้าเจ้าอยู่หัว เสด็จพระราชดำเนินทางชลมารคถึงอำเภอตากใบและเสด็จมาประทับ ณ วัดชลธาราสิงเห เพื่อทอดพระเนตรการแข่งเรือ พระครูโอภาสพุทธคุณ (กิ๋ว) เจ้าอาวาสวัดประชุมธาตุชนารามในตอนนั้นได้นำพระสงฆ์จำนวนหนึ่งจากกลันตันเฝ้ารับเสด็จ
อุโบสถน่าจะสร้างโดย์พระสงฆ์หรือช่างพื้นบ้านในอำเภอตุมปัต มีจารึกที่ธรรมจักรหน้าอุโบสถระบุว่าสร้างเมื่อ พ.ศ. 2461 อุโบสถหันหน้าไปทางทิศตะวันตก เป็นอุโบสถไม้ยกพื้นสูงมีใต้ถุน มีหลักฐานว่าได้ผูกพัทธสีมาฝังลูกนิมิต แต่ยังไม่ทำใบเสมา ด้านหน้ามีระเบียงและทำบันไดขึ้นสองข้างมาบรรจบกันที่ระเบียงหน้าประตู ฝาอุโบสถคล้ายฝาปะกนแต่ช่องลูกฟักใหญ่กว่าและสลับช่องลูกฟักแนวตั้งกับแนวนอนแบบเรือนพื้นบ้านมลายู หลังคาอุโบสถทำเครื่องประดับหลังคาแบบมลายู ทีหางหงส์เศียรนาค ภายในอุโบสถมีภาพจิตรกรรมบนเพดาน วาดเป็นรูปพระจันทร์ พระอาทิตย์

**อ้างอิง**
ประชุมธาตุชนาราม
หมวดหมู่:ศาสนสถานในรัฐกลันตัน
รายชื่อนายกรัฐมนตรีในสมเด็จพระเจ้าจอร์จที่ 5

ไฟล์:ImperialConference.jpg|thumb|right|upright|300px|พระเจ้าจอร์จที่ 5 (ประทับนั่งตรงกลาง) และเหล่านายกรัฐมนตรีในการประชุมใหญ่ผู้นำแห่งจักรวรรดิแถวยืน (จากซ้าย): มอนโร (นิวฟันด์แลนด์), โคทส์ (นิวซีแลนด์), บรูซ (ออสเตรเลีย), เฮิร์ทซอก (สหภาพแอฟริกาใต้), คอสเกรฟ (เสรีรัฐไอริช)แถวนั่ง: บอลดวิน (สหราชอาณาจักร), พระเจ้าจอร์จที่ 5 แห่งสหราชอาณาจักร, วิลเลียม ไลอัน แมกเคนซี คิง (แคนาดา)
รายชื่อนายกรัฐมนตรีในสมเด็จพระเจ้าจอร์จที่ 5 ระหว่างวันที่ 6 พฤษภาคม 1910 ถึง 20 มกราคม 1936

**รายชื่อนายกรัฐมนตรี**

**ดูเพิ่ม**
 จักรวรรดิบริติช- ราชาธิปไตยภายใต้รัฐธรรมนูญ- เครือจักรภพแห่งประชาชาติ- ประเทศในเครือจักรภพ

**อ้างอิง**
หมวดหมู่:เครือจักรภพแห่งประชาชาติ
หมวดหมู่:ราชอาณาจักรเครือจักรภพ
หมวดหมู่:สมเด็จพระเจ้าจอร์จที่ 5 แห่งสหราชอาณาจักร
จอร์จที่ 5
จ
วัดสโมสรราชานุประดิษฐ์

วัดสโมสรราชานุประดิษฐ์ เป็นวัดไทยสังกัดคณะสงฆ์ฝ่ายมหานิกาย ตั้งอยู่ในอาโลร์เซอตาร์ อำเภอโกตาเซอตาร์ รัฐเกอดะฮ์ ประเทศมาเลเซีย
วัดสโมสรราชานุประดิษฐ์ หรือ วัดบาการ์บาตา (Bakar Bata) หรือ วัดบ้านใต้ สร้างเมื่อ พ.ศ. 2453 โดยเจตนาเมื่อแรกสร้างคือเพื่อเก็บอัฐิมารดาของคุณหญิงเนื่อง นนทนาคร มากกว่าการเป็นวัดให้พระสงฆ์อยู่ เนื่องจากคุณหญิงเนื่อง นนทนาคร เป็นหม่อมของสุลต่านอับดุล ฮามิด ฮาลิม ชะฮ์ ซึ่งนับถือศาสนาอิสลาม คุณหญิงจึงนับถือศาสนาอิสลามด้วยเช่นกัน และสุลต่านก็ยอมให้ที่ดินเพื่อเป็นที่เก็บอัฐิ ต่อมาได้พัฒนาเป็นสำนักสงฆ์อันเนื่องจากบริเวณนั้นมีคนไทยอาศัยอยู่ราว 50 ครัวเรือน หรือประมาณ 300 คน และภายในอาโลร์เซอตาร์ก็ไม่มีวัดอยู่เลย สันนิษฐานว่าในช่วงที่กองทัพญี่ปุ่นยึดมลายูได้จากอังกฤษ และคืนให้แก่ไทยเมื่อราว พ.ศ. 2486–2488 คงน่าจะได้รับสถานะเป็นวัดในช่วงนี้ เพื่อใช้สอนภาษาไทยและการสอนการสอบธรรมสนามหลวงในมาเลเซีย มีระบุข้อมูลว่ามีการใช้เป็นสนามสอบเมื่อ พ.ศ. 2505
อุโบสถของวัดน่าจะสร้างในตอนปลายพุทธศตวรรษที่ 25 มีหลังคาแบบเประ (Bumbung panjang Perak) คือ หลังคาจั่วมีปีกนกใหญ่อยู่สองข้าง ส่วนด้านหน้าทำเป็นหลังคากันสาด หน้าบันอุโบสถมีจิตรกรรมรูปธรรมจักร พร้อมชื่อวัดเป็นอักษรโรมันว่า Wat Samosorn racha nuk pradit และชื่อเก่าว่า Wat Siam Bakar Bata Kedah 

**อ้างอิง**
สโมสรราชานุประดิษฐ์
หมวดหมู่:ศาสนสถานในรัฐเกอดะฮ์
การลงมติเลือกนายกรัฐมนตรีไทย พ.ศ. 2544

การลงมติเลือกนายกรัฐมนตรีไทย พ.ศ. 2544 เป็นการลงมติของสภาผู้แทนราษฎร เมื่อวันที่ 9 กุมภาพันธ์ พ.ศ. 2544 หลังจากการเลือกตั้งสมาชิกสภาผู้แทนราษฎรเพื่อเลือกนายกรัฐมนตรีในตำแหน่งที่ว่างลง เนื่องจากวันที่ 9 พฤศจิกายน พ.ศ. 2543 นายชวน หลีกภัย พ้นจากตำแหน่งนายกรัฐมนตรีจากการยุบสภาผู้แทนราษฎร
นายอุทัย พิมพ์ใจชน ประธานสภาผู้แทนราษฎร ได้เปิดสภาเพื่อเลือกนายกรัฐมนตรีคนใหม่ โดยจะเปิดโอกาสให้สมาชิกสภาผู้แทนราษฎรเสนอชื่อบุคคลที่เหมาะสมจะดำรงตำแหน่งนายกรัฐมนตรี โดยได้กำหนดวิธีการลงคะแนนเลือกนายกรัฐมนตรีแบบเปิดเผย ด้วยการขานชื่อสมาชิก 500 คนตามลำดับตัวอักษร
โดยพลเอก ชวลิต ยงใจยุทธ สมาชิกสภาผู้แทนราษฎร แบบบัญชีรายชื่อ และหัวหน้าพรรคความหวังใหม่ ได้เสนอชื่อทักษิณ ชินวัตรหัวหน้าพรรคไทยรักไทย เป็นนายกรัฐมนตรี ในขณะที่ฝ่ายค้านไม่ได้เสนอชื่อบุคคลเข้าแข่งขัน

**ชื่อบุคคลที่ได้รับเสนอเป็นนายกรัฐมนตรี**

**ผลการลงมติ**
ภายหลังเสร็จสิ้นการลงคะแนน นาย อุทัย พิมพ์ใจชน ประธานสภาผู้แทนราษฎร ได้ประกาศผลการนับคะแนนเลือกนายกรัฐมนตรีว่า ทักษิณ ชินวัตรหัวหน้าพรรคไทยรักไทย ได้รับคะแนนเสียงเห็นชอบจำนวน 340 เสียง ไม่เห็นชอบ 127 เสียง และงดออกเสียง 30 เสียง จึงถือว่าทักษิณ ชินวัตร ได้รับคะแนนเสียงมากกว่ากึ่งหนึ่งของจำนวนสมาชิกทั้งหมดเท่าที่มีอยู่ของสภาผู้แทนราษฎรแล้ว และได้รับความเห็นชอบตามมติของสภาผู้แทนราษฎรให้ดำรงตำแหน่งนายกรัฐมนตรี
และมีพระบรมราชโองการโปรดเกล้าฯ แต่งตั้ง พ.ต.ท.ทักษิณ ชินวัตร เป็นนายกรัฐมนตรี เมื่อวันที่ 9 กุมภาพันธ์ พ.ศ. 2544

**อ้างอิง**
2544
หมวดหมู่:ทักษิณ ชินวัตร
หมวดหมู่:การเมืองไทยในปี พ.ศ. 2544
หมวดหมู่:ประเทศไทยในปี พ.ศ. 2544
4 KINGS

4 คิงส์ (4 Kings) อาจหมายถึง- สี่คิงส์ เป็นภาพยนตร์ไทยแนวอาชญากรรม ออกฉายเมื่อ 28 พฤษภาคม พ.ศ. 2502 และนำมาสร้างอีกครั้งฉายเมื่อ 29 พฤษภาคม พ.ศ. 2525- สีเรียงเซียนโต๊ด (italic=yes) เป็นภาพยนตร์ไทยแนวตลก  ออกฉายในโรงภาพยนตร์เมื่อ 30 มกราคม พ.ศ. 2557- 4 คิงส์ อาชีวะยุค 90  เป็นภาพยนตร์ไทยแนวโลดโผน ออกฉายในโรงภาพยนตร์ในเมื่อ 9 ธันวาคม พ.ศ. 2564- 4 คิงส์ 2 ออกฉายในโรงภาพยนตร์ในเมื่อ 30 พฤศจิกายน พ.ศ. 2566 เป็นภาคต่อจาก 4 คิงส์ อาชีวะยุค 90
กรรญกฤต อรรควงษ์

กรรญกฤต อรรควงษ์ (ชื่อเล่น :  ฟิล์ม) เป็นนักแสดงและนายแบบชายชาวไทย ในสังกัดช่อง 7HD มีผลงานละครที่เป็นที่รู้จักและโด่งดังอย่าง พริกกับเกลือ และ ปล้นลอยฟ้า

**ประวัติ**
กรรญกฤต ชื่อเดิม ณัฐกวี บุญประเสริฐ ชื่อเล่นฟิล์ม เกิดเมื่อวันที่ 25 เมษายน พ.ศ. 2538 มีบ้านเกิดอยู่ที่ต.หาดเจ้าสำราญ อ.เมือง จังหวัดเพชรบุรี บิดาชื่อณรงค์ บุญประเสริฐ มารดาชื่อชนันภัทร ขุนวิชัยชญานนท์ (ชื่อเดิมสหรัส อควงษ์)  มีพี่สาว1คนชื่อไอลดา บุญประเสริฐ(ฟาร์ม) บิดาเป็นผู้ตั้งชื่อเล่นเพราะเป็นคนชอบถ่ายรูปและปลูกต้นไม้จึงตั้งชื่อเพื่อให้คล้องจองพี่น้องฟาร์มฟิล์ม  ฟิล์มจบการศึกษาระดับปริญญาตรี จากคณะบริหารธุรกิจ มหาวิทยาลัยรังสิต  งานอดิเรกที่เขาชอบทำ คือการเข้าวัดทำบุญ สมัยเด็กชอบเข้าวัดเพราะ วัดบางทะลุอยู่ใกล้บ้านและปู่ย่าชอบเข้าวัด ฟิล์มจึงมีโอกาสเข้าวัดทำบุญสม่ำเสมอ ,กิจกรรมโปรดอีกอย่างคือการเดินทางแคมปิ้ง มีช่องยูทูปของตัวเองเพื่ออัปเดตไลฟ์สไตล์และเที่ยวธรรมชาติแบบลุยๆชื่อช่องว่า  The Blackpacker ฟิล์มถ่ายเองและตัดต่อคลิปด้วยตัวเอง เขาชื่นชอบการออกกำลังกายโดยการวิ่ง, สีที่ชอบ คือ สีดำ, อาหารที่ชอบ คือ พิซซ่าฮาวายเอี้ยน, ผลไม้ที่ชอบ คือ กล้วย ทุเรียน มะม่วง, ของสะสมของเขา คือ การเริ่มสะสมนาฬิกาปี 38 และความสามารถพิเศษ คือ ร้องเพลง และเล่นกีต้าร์ ฟิล์มเคยมีน้ำหนักเยอะและลดได้ 20กิโล เพราะความตั้งใจที่จะมีสุขภาพที่ดี เป็นคนที่มุ่งมั่นและตั้งใจคนหนึ่ง  

**การทำงาน**
ฟิล์ม กรรญกฤตเริ่มเข้าสู่วงการจากการมาแคสที่สถานี แล้วผ่านการแคสทันที หลังจากนั้นจึงได้เซ็นสัญญาเป็นนักแสดงที่สถานีโทรทัศน์กองทัพบกช่อง 7 ตอนนี้เขามีผลงานที่เป็นที่รู้จักคือ พริกกับเกลือ ในบทบาท "ยอดชาย" และปล้นลอยฟ้า ในบทบาท "คมกริช" และ "SKY RAIDER" ซึ่งละครปล้นลอยฟ้าถือว่าเป็นละครบู๊เรื่องแรกและการได้เป็นพระเอกหลังข่าวเต็มตัวครั้งแรกของเขาและน่ายินดีที่ได้ร่วมงานกับคุณอาฉลอง ภักดีวิจิตร ศิลปินระดับชาติ(คุณปู่ของฟิล์มชื่นชอบละครของคุณอาฉลองมาก)การร่วมงานกับคุณอาถือเป็นประสบการ์ณที่ดีมากและได้เรียนรู้การทำงานจากท่านซึ่งนับว่ากรรญกฤตเป็นอีกหนึ่งนักแสดงหน้าใหม่ที่น่าจับตามองทั้งความหล่อคมเข้ม มาดเนี้ยบ แบบไทยๆ และการแสดง

**ผลงาน**

**ละครโทรทัศน์**
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
2559
น้องใหม่ร้ายบริสุทธิ์
ฟิล์ม- ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
2564
พริกกับเกลือ
ยอดชาย ดีเสมอ 
ปล้นลอยฟ้า
คมกริช / SKY RAIDER
2565
ป้อมปางบรรพ์
แสน

**ละครสั้น**
 ละครสั้นทั้งหมดด้านล่างนี้ออกอากาศทางช่อง 7 เอชดี
2565
ฟ้ามีตา ตอน เป็นทุกอย่างให้เธอแล้ว
ปลัดวิเชียร

**อ้างอิง**
หมวดหมู่:นักแสดงชายชาวไทย
หมวดหมู่:บุคคลที่เกิดในปี พ.ศ. 2538
หมวดหมู่:บุคคลจากคณะบริหารธุรกิจ มหาวิทยาลัยรังสิต
คณะกรรมการราษฎร

คณะกรรมการราษฎร (Council of People's Commissars) อาจหมายถึง:- คณะกรรมการราษฎร (สหภาพโซเวียต) คณะรัฐบาลของสหภาพโซเวียตระหว่าง ค.ศ. 1922 ถึง 1946- คณะกรรมการราษฎร (ยูเครน) คณะรัฐบาลของรัฐยูเครนในปี ค.ศ. 1919 ถึง 1946- คณะกรรมการราษฎร (เบลารุส) คณะรัฐบาลของรัฐเบลารุสในปี ค.ศ. 1919- คณะกรรมการราษฎร (อาเซอร์ไบจาน) คณะรัฐบาลของประเทศอาเซอร์ไบจานในปี ค.ศ. 1920- คณะกรรมการราษฎร (ประเทศสยาม) คณะรัฐบาลของประเทศสยามในปี ค.ศ. 1932- คณะกรรมการราษฎร (ลิทัวเนีย) คณะรัฐบาลของรัฐลิทัวเนียในปี ค.ศ. 1940 ถึง 1946
คณะกรรมการราษฎร (สหภาพโซเวียต)

คณะกรรมการราษฎร (Council of People's Commissars, Soviet narodnykh kommissarov) เป็นสถาบันฝ่ายบริหารระดับสูงสุดของสหพันธ์สาธารณรัฐสังคมนิยมโซเวียตรัสเซียและสหภาพโซเวียต ระหว่าง ค.ศ. 1917 ถึง 1946
คณะกรรมการราษฎรก่อตั้งขึ้นในสาธารณรัฐรัสเซียในเวลาไม่นานภายหลังการปฏิวัติเดือนตุลาคม ค.ศ. 1917 และได้รับการรับรองโดยรัฐธรรมนูญแห่งโซเวียตรัสเซียเมื่อ ค.ศ. 1918 โดยถือเป็นองค์กรที่ขึ้นตรงต่อสมัชชาชาวโซเวียตแห่งสหภาพโซเวียต ประกอบด้วยกรรมการราษฎรฝ่ายต่าง ๆ ซึ่งเทียบได้กับรัฐมนตรีว่าการกระทรวงต่าง ๆ คณะกรรมการราษฎรมีอำนาจตรากฎหมายในช่วงเวลานอกสมัยการประชุมสมัชชา คณะกรรมการราษฎรถูกยุบและเปลี่ยนไปใช้ชื่อว่าคณะรัฐมนตรีเมื่อปี ค.ศ. 1946

**คณะกรรมการราษฎรชุดแรก**

**อ้างอิง**
หมวดหมู่:รัฐบาลสหภาพโซเวียต
พระเจ้าชัยวีรวรมัน

พระเจ้าชัยวีรวรมัน (ជ័យវីរៈវរ្ម័ន, Jayaviravarman สวรรคต ค.ศ. 1010) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1002 – 1010 เป็นพระอนุชาของพระเจ้าอุทัยทิตยวรมันที่ 1

**พระราชประวัติ**
พระเจ้าชยวีรวรมัน เป็นพระอนุชาของพระเจ้าอุทัยทิตยวรมันที่ 1 (ឧទ័យទិត្យវរ្ម័នទី១) พระมหากษัตริย์แห่งอาณาจักรพระนคร พระองค์ทรงครองราชสมบัติต่อจากพระเชษฐาและทำสงครามเพื่ออ้างสิทธิ์ในราชบัลลังก์กับ พระเจ้าสุริยวรมันที่ 1  ที่ยกกองทัพมาทำสงครามเพื่อชิงราชสมบัติจาก พระเจ้าอุทัยทิตยวรมันที่ 1 เมื่อพระเชษฐาสวรรคตพระรัชทายาทคือชยวีรวรมันจึงเสด็จขึ้นครองราชบัลลังก์ต่อจากพระเชษฐาและทำสงครามเพื่อปกป้องราชบัลลังก์กับพระเจ้าสุริยวรมันที่ 1 ที่ทรงอ้างสิทธิ์ในราชบัลลังก์เขมรทางพระราชมารดา พระเจ้าสุริยวรมันที่ 1  ทรงพ่ายแพ้และยกทัพกลับเมืองละโว้ ในอีก 4 ปีต่อมาจึงทรงยกทัพกลับมาอีกครั้งพระเจ้าชยวีรวรมันทรงเสด็จออกรับศึกทรงพ่ายแพ้และสิ้นพระชนม์ในสนามรบในปี ค.ศ. 1010 พระเจ้าสุริยวรมันที่ 1 จึงเสด็จขึ้นครองราชสมบัติเป็นพระมหากษัตริย์พระนคร

**อ้างอิง**
หมวดหมู่:พระมหากษัตริย์กัมพูชา
เทศบาลตำบลกมลาไสย

เทศบาลตำบลกมลาไสย เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 4–5, 7, 11–12, 15 และบางส่วนของหมู่ที่ 14 ของตำบลกมลาไสย กับพื้นที่บางส่วนของหมู่ที่ 1–3, 5 ของตำบลหลักเมือง ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลกมลาไสยซึ่งจัดตั้งขึ้นใน พ.ศ. 2498 และเป็นสุขาภิบาลแห่งแรกของจังหวัด ใน พ.ศ. 2517 ทางราชการได้จัดตั้งตำบลหลักเมืองขึ้นโดยแยกการปกครองบางส่วนจากตำบลกมลาไสย ทำให้สุขาภิบาลครอบคลุมพื้นที่บางส่วนของตำบลหลักเมืองด้วย ต่อมาใน พ.ศ. 2536 ได้ขยายเขตสุขาภิบาลโดยเพิ่มจากเดิมที่ครอบคลุมเพียงบางส่วนของตำบล ซึ่งนับเป็นเขตเทศบาลที่ยึดถืออยู่ในปัจจุบัน และได้รับการจัดตั้งเป็นเทศบาลตำบลใน พ.ศ. 2542 ณ พ.ศ. 2563 ในเขตเทศบาลมีประชากร 9,816 คน
พื้นที่เทศบาลตำบลกมลาไสยเป็นชุมชนที่อาศัยอยู่ในบริเวณศูนย์ราชการต่าง ๆ ของอำเภอกมลาไสย อยู่ห่างจากศาลากลางจังหวัดกาฬสินธุ์ประมาณ 17.6 กิโลเมตร และห่างจากกรุงเทพมหานครประมาณ 514 กิโลเมตร ด้านเหนือของเขตเทศบาลมีลำปาวไหลผ่านเป็นแหล่งน้ำสำคัญและเป็นเส้นแบ่งเขตเทศบาล มีพื้นที่รับผิดชอบทั้งหมด 15.02 ตารางกิโลเมตรหรือคิดเป็น 9,387.5 ไร่

**อ้างอิง**

**แหล่งข้อมูลอื่น**
  เว็บไซต์เทศบาลตำบลกมลาไสย
กมลาไสย
หมวดหมู่:อำเภอกมลาไสย
รูปปั้นเหมาเจ๋อตงชิงเหนียน

รูปปั้นเหมาเจ๋อตงชิงเหนียน (毛泽东青年艺术雕塑) หรือ เหมาเจ๋อตงวัยเยาว์ (Young Mao Zedong statue) เป็นประติมากรรมรูปปั้นศีรษะของเหมา เจ๋อตง ตั้งอยู่บนเกาะจู๋จึโจว นครฉางชา มณฑลหูหนาน มีความสูง ft รัฐบาลประชาชนมณฑลหูหนานเริ่มโครงการก่อสร้างในปี 2007 และสร้างเสร็จในปี 2009 โดยใช้หินแกรนิตจำนวนกว่า 800 ตันจากมณฑลฝูเจี้ยน รูปปั้นนี้แสดงให้เห็นถึงเหมา เจ๋อตงในวัยเยาว์พร้อมผมยาวสยายพัดไปกับสายลม ซึ่งสร้างความตื่นตาตื่นใจในบรรดาชาวจีนอย่างมาก

**อ้างอิง**
หมวดหมู่:รูปปั้นประธานาธิบดี
หมวดหมู่:ประติมากรรมกลางแจ้งในประเทศจีน
เทศบาลตำบลธัญญา

เทศบาลตำบลธัญญา เป็นเทศบาลตำบลซึ่งมีอาณาเขตครอบคลุมทั้งหมดของหมู่ 4 และพื้นที่บางส่วนของหมู่ที่ 1–3, 9, 12–14 ของตำบลธัญญา ในอำเภอกมลาไสย จังหวัดกาฬสินธุ์ เดิมมีฐานะเป็นสุขาภิบาลธัญญาที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 6,348 คน
พื้นที่เทศบาลตำบลธัญญาตั้งอยู่ทางทิศใต้ของอำเภอกมลาไสย อยู่ห่างจากที่ว่าการอำเภอกมลาไสยประมาณ 8.4 กิโลเมตร ศาลากลางจังหวัดกาฬสินธุ์ประมาณ 25 กิโลเมตร อยู่ห่างจากกรุงเทพมหานครประมาณ 515 กิโลเมตร มีพื้นที่รับผิดชอบ 9.00 ตารางกิโลเมตร หรือคิดเป็นพื้นที่ประมาณ 5,625.00 ไร่ ชุมชนหนาแน่นบริเวณทางแยกบ้านบ่อซึ่งมีทางหลวงแผ่นดินสองสายตัดผ่าน คือ ทางหลวงแผ่นดินหมายเลข 214 (กาฬสินธุ์–ช่องจอม) และทางหลวงแผ่นดินหมายเลข 2116 (ยางตลาด–ดอนตาล) เป็นย่านการค้าขายและเป็นย่านชุมชนหนาแน่นตลอดสองข้างทาง มีผู้ประกอบการค้าขายประมาณ 20% ของประชากรในเขตเทศบาลตำบลธัญญา

**อ้างอิง**

**แหล่งข้อมูลอื่น**
  เว็บไซต์เทศบาลตำบลธัญญา
ธัญญา
หมวดหมู่:อำเภอกมลาไสย
ฐัค

ธักกี (Thuggee; iː, i) เป็นคำเรียกการกระทำการ ธัก (thug, อันธพาล) เป็นอดีตกลุ่มอาชญากรผู้ก่อการโจรกรรมและฆาตกรรมที่ทำงานกันอย่างเป็นระบบ คำว่า thug ในภาษาอังกฤษมีที่มาจากภาษาฮินดี ฐัค (เทวนาครี: ठग, ṭhag) ซึ่งแปลว่า 'นักต้มตุ๋น' หรือ 'คนโกง' ซึ่งเกี่ยวพันกับคำกริยา ฐัคนะ (thugna; 'หลอกลวง') จากภาษาสันสกฤต สฐค (स्थग (sthaga; 'ฉลาดแกมโกง, กะล่อน, ฉ้อโกง') และ สฐคติ (स्थगति (sthagati; 'ผู้ปิดบัง')
เข้าใจกันว่าฐัคเดินทางไปมากันเป็นกลุ่มทั่วอนุทวีปอินเดีย และมีหลายเรื่องเล่าเกี่ยวกับที่มาของกลุ่ม อย่างไรก็ตาม ไม่มีเรื่องไหนที่มีหลักฐานมากพอ หนึ่งในงานเขียนที่บันทึกโดยดี. เอฟ. มัคลอยด์ ระบุว่าฐัคมีต้นกำเนิดมาจากชนเผ่ามุสลิมซึ่งหลบหนีออกจากเดลีหลังไปฆาตกรรมแพทย์คนหนึ่ง อีกเรื่องเล่าระบุว่าฐัคมีที่มาจากตระกูลมุสลิมที่ตัองหลบหนีหลังฆาตกรรมทาสคนโปรดของจักรพรรดิอักบัร ความเชื่อนี้ยังเชื่อว่าต่อมาฐัคแพร่กระจายจากมุสลิมสู่ชาวฮินดู ส่วนตามธรรมเนียมของฐัคเอง เชื่อว่าพวกตนสืบเชื้อสายมาจากกันชรหรืออดีตเจ้าพนักงานในค่ายทหารของจักรวรรดิโมกุล ในขณะที่บางส่วนเชื่อว่าฐัคเกิดจากการที่บริติชเข้าปกครองอินเดียแล้วสลายกองทัพของรัฐท้องถิ่นเดิม
มีการระบุว่าฐัคก่อการโดยปล้นสะดม, หลอกลวง และแขวนคอเหยื่อตามทางหลวง โดยการเข้าร่วมและหลอกลวงผู้เดินทางไปตามเส้นทาง สร้างความไว้เนื้อเชื่อใจและถือโอกาสฆาตกรรมโดยใช้เชือกหรือผ้า จากนั้นจึงขโมยและฝังเหยื่อ1911 ในอินเดียใต้จึงนิยมเรียกฐัคว่าเป็นพวก ผันสิคร (Phansigar; "ผู้ใช้บ่วงเชือก") ฐัคเป็นเป้าหมายในการกำจัดโดยรัฐบาลอังกฤษเจ้าอาณานิคมอินเดียในทศวรรษ 1830 ภายใต้เสนาบดี ลอร์ดวิลเลียม บินทิงค์ และ วิลเลียม เฮนรี สลีมาน
ในแวดวงวิชาการร่วมสมัยเริ่มมีการตั้งข้อสงสัยเกี่ยวกับการมีอยู่ของ ธักกี ในอดีต และนักประวัติศาสตร์จำนวนมากสรุปว่าคำว่า "ธักกี" เป็นสิ่งที่ประดิษฐ์ขึ้นโดยรัฐบาลอังกฤษเจ้าอาณานิคมในเวลานั้น

**อ้างอิง**

**บรรณนุกรม**
author-link=Reinhold Rost
*Dash, Mike Thug: the true story of Indias murderous cult 1-86207-604-9, 2005
*Dutta, Krishna (2005) The sacred slaughterers. Book review of Thug: the true story of India's murderous cult by Mike Dash. In The Independent (Published: 8 July 2005)  text- Guidolin, Monica "Gli strangolatori di Kali. Il culto thag tra immaginario e realtà storica", Aurelia Edizioni, 2012, 978-88-89763-50-6.- Paton, James 'Collections on Thuggee and Dacoitee', British Library, Add MS 41300
*Woerkens, Martine van  The Strangled Traveler: Colonial Imaginings and the Thugs of India (2002),

**แหล่งข้อมูลอื่น**
  Acting in the "Theatre of Anarchy": 'The Anti-Thug Campaign' and Elaborations of Colonial Rule in Early-Nineteenth Century India by Tom Lloyd (2006) in PDF file format -  Parama Roy: Discovering India, Imagining Thuggee. In: idem, Indian Traffic. Identities in Question in Colonial and Postcolonial India. University of California Press 1998. (in html format) -  Confessions of India's real-life Thugs
เทศบาลตำบลหลักเมือง (จังหวัดกาฬสินธุ์)

เทศบาลตำบลหลักเมือง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 4, 6–14 และครอบคลุมพื้นที่บางส่วนของหมู่ที่ 1–3, 5 ของตำบลหลักเมือง (เฉพาะนอกเขตเทศบาลตำบลกมลาไสย) ในอำเภอกมลาไสย จังหวัดกาฬสินธุ์ เดิมมีฐานะเป็นสภาตำบลหลักเมืองใน พ.ศ. 2516 ก่อนที่จะได้ยกฐานะขึ้นเป็นองค์การบริหารส่วนตำบลหลักเมืองในวันที่ 25 ธันวาคม พ.ศ. 2539 และยกฐานะเป็นเทศบาลตำบลหลักเมือง ในวันที่ 6 กันยายน พ.ศ. 2556 ปัจจุบันในเขตเทศบาลตำบลหลักเมืองมีประชากร 5,913 คน
พื้นที่เทศบาลตำบลหลักเมืองประกอบไปด้วย 14 หมู่บ้านในตำบลหลักเมือง แบ่งเป็นครอบคลุมเต็มพื้นที่ 10 หมู่บ้าน ได้แก่ พื้นที่หมู่ที่ 4 และ 14 บ้านบึงไฮ; หมู่ที่ 6 บ้านเล้า; หมู่ที่ 7 และ 13 บ้านลาด; หมู่ที่ 8 และ 12 บ้านหัวขวา; หมู่ที่ 9 บ้านสว่าง; หมู่ที่ 10 บ้านบึง; หมู่ที่ 11 บ้านหัวหนอง และครอบคลุมพื้นที่บางส่วน 4 หมู่บ้าน ได้แก่ หมู่ที่ 1 บ้านในเมือง; หมู่ที่ 2 บ้านคุ้มใต้; หมู่ที่ 3 บ้านกุดกว้าง; หมู่ที่ 5 บ้านโนนสว่าง ซึ่งบางส่วนอยู่ในพื้นที่เทศบาลตำบลกมลาไสย มีพื้นที่รับผิดชอบ 38.22 ตารางกิโลเมตร หรือคิดเป็นพื้นที่ 23,887.5 ไร่

**อ้างอิง**

**แหล่งข้อมูลอื่น**
  เว็บไซต์เทศบาลตำบลหลักเมือง date=2021-12-12 
หลักเมือง
หมวดหมู่:อำเภอกมลาไสย
รถถังเบา ไทป์ 95 ฮาโกะ

ไทป์ 95 ฮาโกะ  (九五式軽戦車 ハ号, kyūgo-shiki kei-sensha Ha-Gō) เป็นรถถังเบาที่จักรวรรดิญี่ปุ่นใช้ในช่วงสงครามจีน–ญี่ปุ่นครั้งที่สอง ในยุทธการที่ฮาลฮิน กอลซึ่งต่อกรกับสหภาพโซเวียต และในสงครามโลกครั้งที่สอง โดยได้ประจำการในกองทัพของจักรวรรดิญี่ปุ่น, แมนจู, ไทย, สาธารณรัฐจีน, สาธารณรัฐประชาชนจีน และสาธารณรัฐฝรั่งเศสที่ 4

**อ้างอิง**
ไทป์ 95 ฮาโกะ
ไทป์ 95 ฮาโกะ
ไทป์ 95 ฮาโกะ
ไทป์ 95 ฮาโกะ
สโมสรวอลเลย์บอลพยัคฆ์ เซนเซ

สโมสรวอลเลย์บอลพยัคฆ์ เซนเซ เป็นสโมสรวอลเลย์บอลในประเทศไทย ตั้งอยู่ที่จังหวัดสมุทรปราการ ปัจจุบันลงแข่งขันในวอลเลย์บอลไทยแลนด์ลีก
สโมสรก่อตั้งขึ้นเมื่อปี พ.ศ. 2564 และได้ส่งทีมเข้าร่วมการแข่งขันวอลเลย์บอลโปรชาเลนจ์ 2021 หลังจากนั้นสโมสรได้ตำแหน่งชนะเลิศจากรายการนี้ ทำให้ได้เลื่อนชั้นขึ้นมาแข่งขันในวอลเลย์บอลไทยแลนด์ลีก ฤดูกาล 2021-22

**เกียรติประวัติและผลงาน**

**การแข่งขันในประเทศ**
วอลเลย์บอลโปรชาเลนจ์- ชนะเลิศ (1): 2021

**ผลการแข่งขันลีก**

**รายชื่อผู้เล่นชุดปัจจุบัน**

**รายชื่อผู้เล่นฤดูกาลก่อนหน้า**

**อ้างอิง**

**แหล่งข้อมูลอื่น**
 100064617746484
พยัคฆ์ เซนเซ
หมวดหมู่:สโมสรกีฬาที่ก่อตั้งในปี พ.ศ. 2564
พระเจ้าอุทัยทิตยวรมันที่ 1

พระเจ้าอุทัยทิตยวรมันที่ 1 (ឧទ័យទិត្យវរ្ម័នទី១, Udayadityavarman I; สวรรคต 
ค.ศ. 1002) เป็นพระมหากษัตริย์แห่งอาณาจักรพระนคร ครองราชย์ระหว่างปี ค.ศ. 1001 – 1002 เป็นพระเชษฐาของพระเจ้าชยวีรวรมัน เป็นพระราชนัดดาของพระเจ้าชัยวรมันที่ 5 เป็นพระราชปนัดดาของพระเจ้าราเชนทรวรมันที่ 2
พระองค์ทำสงครามกับ พระเจ้าสุริยวรมันที่ 1 พระองค์เป็นพระราชนัดดาในพระเจ้าอินทรวรมันที่ 1 กับนางมเหนทเทวี (มเหสีองค์หนึ่งที่มีเชื้อสายอาณาจักรเจนละ) 
เพื่อชิงราชบัลลังก์เขมร พระเจ้าอุทัยทิตยวรมันที่ 1 สวรรคตระหว่างสงคราม พระอนุชาของพระเจ้าอุทัยทิตยวรมันที่ 1 คือ พระเจ้าชยวีรวรมัน ขึ้นสืบราชบัลลังก์เป็นพระมหากษัตริย์แห่งจักรวรรดิเขมร ทรงทำสงครามเพื่อปกป้องราชบัลลังก์ พระเจ้าสุริยวรมันที่ 1 พ่ายแพ้และยกทัพกลับละโว้ อีก 4 ปีต่อมาทรงยกทัพกลับมาอีกครั้ง พระเจ้าชยวีรวรมันทรงออกรับศึกและสิ้นพระชนม์ในสนามรบ

**อ้างอิง**
หมวดหมู่:พระมหากษัตริย์กัมพูชา
รถถังแพตตัน

เอ็ม48 แพตตัน
รถถังแพตตัน (Patton tank) อาจหมายถึง- เอ็ม46 แพตตัน- เอ็ม47 แพตตัน- เอ็ม48 แพตตัน- เอ็ม60 แพตตัน
แพตตัน
หมวดหมู่:จอร์จ เอส. แพตตัน
หมวดหมู่:รถถังหลักของสหรัฐ
ภาวะไม่มีแกมมาโกลบูลินในเลือดที่ถ่ายทอดทางโครโมโซมเพศ

ไม่มีแกมมาโกลบูลินในเลือดที่ถ่ายทอดทางโครโมโซม X (X-linked agammaglobulinemia; XLA) หรือ ไม่มีแกมมาโกลบูลินในเลือดที่ถ่ายทอดทางโครโมโซมเพศ (sex-linked agammaglobulinemia) หรือ ไม่มีแกมมาโกลบูลินในเลือดแบบบรูตัน (Bruton type agammaglobulinemia) เป็นโรคทางพันธุกรรมที่พบยาก ค้นพบครั้งแรกในปี 1952 โรคส่งผลให้ภูมิคุ้มกันของผู้ป่วยบกพร่องในการต่อสู้กับการติดเชื้อ โรคนี้เป็นภาวะไม่มีแกมมาโกลบูลินในเลือดชนิดถ่ายทอดทางโครโมโซม X จึงเป็นโรคที่พบได้มากในผู้ชาย ผู้ที่ป่วยด้วย XLA พบว่ากระบวนการสร้างเม็ดเลือดขาวไม่มีการผลิตบีเซลล์ที่โตเต็มวัย ส่งผลให้เกิดแกมมาโกลบูลินต่ำหรือไม่มีเลย แกมมาโกลบูลินนี้รสมถึงแอนติบอดี ปกติแล้ว บีเซลล์เป็นส่วนหนึ่งของระบบภูมิคุ้มกันที่ผลิตแอนติบอดี (อิมมูโนโกลบูลิน) ซึ่งช่วยป้องกันร่างกายจากการติดเชื้อผ่านภูมิคุ้มกันแบบฮิวเมอรอล ผู้ป่วย XLA ที่ไม่ได้รับการรักษาจะมีแนวโน้มสูงที่จะติดเชื้อที่รุนแรงและอาจถึงชีวิต 
โรคเกิดจากการมิวเทชั่นที่ยีนบรูตันไทโรซีนไคเนส (Btk) นำไปสู่การขัดขวางการพัฒนาของบีเซลล์ จากระยะพรีบีเซลล์เข้าสู่บีเซลล์ที่ยังไม่เจริญ ฉะนั้นจึงลดการผลิตอิมมูโนโกลบูลินในเลือด ผู้ป่วยมักมาพบแพทย์ในวัยเด็กด้วยการติดเชื้อซ้ำ ๆ โดยเฉพาะจากแบคทีเรียมีแคปซูลหุ้ม ชนิดนอกเซลล์ XLA เป็นโรคที่มีความชุกต่ำ สามารถพบได้ในทารกเกิดใหม่ 1 ใน 200,000 คน และอยู่ที่ 1 ต่อ 100,000 ในทารกเกิดใหม่เพศชาย โดยไม่มีพรีดิสพอซิชั่นในทางชาติพันธุ์ 
การรักษา XLA ใช้การถ่ายออนติบอดีเข้าร่างกายผู้ป่วย การรักษาด้วยแกมมาโกลบูลินนี้ไม่สามารถกู้คืนบีเซลล์ได้ แต่เพียงพอที่จะลดความรุนแรงของโรคและโอกาสติดเชื้อผ่านการให้ภูมิคุ้มกันรับมาจากแอนติบอดีที่ได้รับจากภายนอกร่างกาย
มิวเทชั่นที่ก่อโรค XLA อยู่บนโครโมโซม X (Xq21.3-q22) บนตำแหน่งยีนตัวเดียวที่ค้นพบในปี 1993 XLA มีการอธิบายไว้ครั้งแรกโดยออกเดิน บรูตัน ในงานวิจัยชิ้นสำคัญที่เผยแพร่ในปี 1952 อธิบายกรณีเด็กชายที่ไม่สามารพัฒนาภูมิคุ้มกันเพื่อรับมือกัยโรคติดเชื้อที่พบได้ทั่วไปในวัยเด็ก

**อ้างอิง**

**แหล่งข้อมูลอื่น**
  GeneReviews/NCBI/NIH/UW entry on X-Linked Agammaglobulinemia
หมวดหมู่:โรคที่ถ่ายทอดทางโครโมโซมเอกซ์ลักษณะด้อย
หมวดหมู่:กลุ่มโรคความผิดปกติของระบบประสาทและผิวหนัง
หมวดหมู่:ภูมิคุ้มกันบกพร่อง
หมวดหมู่:เอ-ไทม์ มีเดีย

สำหรับบทความหลักในหมวดหมู่นี้ ดูที่ เอไทม์ มีเดีย
หมวดหมู่:จีเอ็มเอ็ม มีเดีย
หมวดหมู่:บริษัทผลิตรายการวิทยุ
หมวดหมู่:บริษัทการบันเทิง
หมวดหมู่:ผู้ผลิตรายการข่าว
อิทธิพัทธ์ ฐานิตย์

อิทธิพัทธ์ ฐานิตย์ (เกิด 4 สิงหาคม พ.ศ. 2538) ชื่อเล่น ก็อต เป็นนักแสดงและนายแบบชาวไทย อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

**ประวัติ**
อิทธิพัทธ์ เกิดเมื่อวันที่ 4 สิงหาคม พ.ศ. 2538 ที่ จังหวัดสมุทรปราการ ประเทศไทย มีน้องสาวชื่อ เกด พัทร์ธีรา ฐานิตย์ จบการศึกษาระดับปริญญาตรีจาก คณะนิเทศศาสตร์ มหาวิทยาลัยอัสสัมชัญ เขามีแบรนด์เสื้อผ้าของตัวเองชื่อว่า XXG store  
ชีวิตส่วนตัวกำลังคบหากับ ริชชี่-อรเณศ ดีคาบาเลส นักแสดงและอดีตนักแบดมินตันที่พบรักจากการแสดงละคร ซ่อนเงารัก

**ผลงาน**

**ละคร/ซีรีส์**

**ซิตคอม**

**มิวสิกวิดีโอ**

**อ้างอิง**
หมวดหมู่:นักแสดงชายชาวไทย
หมวดหมู่:นักแสดงสังกัดบรอดคาซท์ ไทย เทเลวิชั่น
หมวดหมู่:นักแสดงอิสระชาวไทย
เซ็กส์ (เพลงเดอะไนน์ทีนเซเวนตีไฟฟ์)

"เซ็กส์" (Sex) เป็นเพลงของวงดนตรีอังกฤษ  เดอะไนน์ทีนเซเวนตีไฟฟ์ จากเอกซ์เทนเดดเพลย์ชุดที่สองของพวกเขาในชื่อเดียวกัน (2012) และสตูดิโออัลบัมเปิดตัวที่มีชื่อเดียวกับวง (2013) เพลงเขียนโดยสมาชิกวง จอร์จ แดเนียล, แมทธิว เฮลี, แอดัม ฮันน์ และรอสส์ แมกดอนัลด์ ซึ่งได้ผลิตเพลงเวอร์ชันอีพีร่วมกับไมเคิล และรอเบิร์ต โคลส์ ในขณะที่ ไมก์ ครอสซีย์ ร่วมผลิตเพิ่มเติมด้วย เวอร์ชันอัลบัม ผลิตโดยครอสซีย์และเดอะไนน์ทีนเซเวนตีไฟฟ์ ออกจำหน่ายเป็นซิงเกิลนำเมื่อวันที่ 23 สิงหาคม 2013 ผ่านสังกัดเดอร์ตีฮิต, โพลีดอร์ และวาแกรนต์
ในด้านดนตรี "เซ็กส์" เป็นเพลงแนวอินดีร็อก, อินดีป็อป และอีโมที่มีองค์ประกอบของบริตป็อป, พาวเวอร์ป็อป และป็อปพังก์ บอกเล่าประเด็นเกี่ยวกับการร่วมเพศและความสัมพันธ์ที่จงรักภักดี เนื้อร้องแสดงถึงอารมณ์รุนแรงภายในของวัยรุ่น ความต้องการทางเพศ และการนอกใจ หลังถูกปล่อยออกมา เพลงได้รับคำวิจารณ์ในเชิงบวกจากนักวิจารณ์ดนตรีร่วมสมัย ขึ้นถึงอันดับที่ 34 บนชาร์ตซิงเกิลแห่งสหราชอาณาจักร และอันดับที่ 35 บนชาร์ต บิลบอร์ด ออลเทอร์นาทิฟแอร์เพลย์

**ชาร์ต**

**อ้างอิง**
หมวดหมู่:เพลงในปี พ.ศ. 2555
หมวดหมู่:ซิงเกิลในปี พ.ศ. 2556
หมวดหมู่:เพลงที่มีเนื้อหาเกี่ยวกับเพศ
เซาตูแม (แก้ความกำกวม)

เซาตูแม (ภาษาโปรตุเกสแบบยุโรป) หรือ เซาโตแม (ภาษาโปรตุเกสแบบบราซิล) หมายถึงโธมัสอัครทูต และอาจสื่อถึงสถานที่ต่อไปนี้:
*ประเทศเซาตูแมอีปริงซีป:
**เซาตูแม เมืองหลวงของประเทศเซาตูแมอีปริงซีป
**เกาะเซาตูแม เกาะในประเทศเซาตูแมอีปริงซีป
*ประเทศบราซิล:
**เซาโตแม (รัฐปารานา)
**เซาโตแม (รัฐฮิวกรันจีดูนอร์ชี)
**เซาโตแมดัสเลตรัส เมืองท่องเที่ยวในรัฐมีนัชเจไรช์
*ประเทศโปรตุเกส:
**เซาตูแมดึอาบาเซา เขตการปกครองท้องถิ่นในเขตเทศบาลเมืองกีมาไรช์
*ประเทศอินเดีย:
**เจนไน เคยมีชื่อเรียกว่า "เซาตูแม" ในช่วงที่อยู่ภายใต้ของการควบคุมของโปรตุเกส
ดวงใจในมนตรา

ดวงใจในมนตรา เป็นละครโทรทัศน์ไทยแนวพีเรียด-โรแมนติก-ดรามา ที่สร้างจากบทประพันธ์ของแพรณัฐ ผลิตโดย บรอดคาซท์ ไทย เทเลวิชั่น จากการกำกับของ ใหม่-ภวัต พนังคศิริ และ ษรัณยู จิราลักษม์ นำแสดงโดย ภาคิน คำวิลัยศักดิ์, ณัฏฐณิชา ดังวัธนาวณิชย์, ปีเตอร์ คอร์ป ไดเรนดัล, กัญญ์ณรัณ วงศ์ขจรไกล และ ชัยพล จูเลียน พูพาร์ต ออกอากาศทางช่อง 3 เอชดี ทุกวันพุธและพฤหัสบดี ตั้งแต่วันที่ 27 มกราคม พ.ศ. 2564 ถึง 18 มีนาคม พ.ศ. 2564

**นักแสดง**

**งานสร้าง**
ละครเรื่อง ดวงใจในมนตรา ได้จัดพิธีบวงสรวงละครเมื่อวันจันทร์ที่ 29 ตุลาคม พ.ศ. 2561 จากนั้นได้จัดการลองเสื้อผ้าของนักแสดงในส่วนของพาร์ทอดีตเมื่อวันพฤหัสบดีที่ 12 กุมภาพันธ์ พ.ศ. 2563 หลังจากถ่ายทำไปบางส่วนแล้ว

**อ้างอิง**
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ไทย
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์โดยบรอดคาซท์ ไทย เทเลวิชั่น
หมวดหมู่:ละครโทรทัศน์ไทยในคริสต์ทศวรรษ 2020
หมวดหมู่:ละครโทรทัศน์ที่กำกับโดย ภวัต พนังคศิริ
หมวดหมู่:จังหวัดซัมบวงกาซีบูไก

หมวดหมู่:จังหวัดของประเทศฟิลิปปินส์
หมวดหมู่:เกาะมินดาเนา
หมวดหมู่:เขตตังไวนางซัมบวงกา
หมวดหมู่:จังหวัดบาซีลัน

หมวดหมู่:จังหวัดของประเทศฟิลิปปินส์
หมวดหมู่:เกาะในประเทศฟิลิปปินส์
หมวดหมู่:เขตปกครองตนเองในมินดาเนามุสลิม
โรงเรียนอนุบาลปาย (เวียงใต้)

โรงเรียนอนุบาลปาย (เวียงใต้) (Pai Kindergarten Wiang Tai; อักษรย่อ: อว.) เป็นโรงเรียนปฐมวัย-ประถมศึกษา ประเภทโรงเรียนรัฐบาล ก่อตั้งเมื่อปี พ.ศ. 2464 ในพื้นที่ อำเภอปาย จังหวัดแม่ฮ่องสอน 

**ประวัติสถานศึกษา**
เปิดสอนตั้งแต่ระดับก่อนประถมศึกษา ถึงระดับมัธยมศึกษาตอนต้น มีเนื้อที่ 21 ไร่ 1 งาน 42 ตารางวา ก่อตั้งขึ้นเมื่อ 5 มิถุนายน พ.ศ. 2464 นายอำเภอสมัยนั้นเป็นผู้ก่อตั้ง โดยอาศัยศาลาวัดหลวงเป็นสถานที่เรียน มีจำนวนนักเรียนชายหญิงรวม 50 คน โดยมี "นายหมา" เป็นครูสอนเพียงคนเดียว

**คณะผู้บริหารสถาบันการศึกษา**

**ปี พ.ศ. 2567**

**รายนามบุคคลสำคัญ**
ตามลำดับวาระตำแหน่ง- นายหมา  - นายดวงเนตร  ศิริบุญมา- นายอินสอน   จันทร์แจ่ม - นายลี  นินทเสน- นายเอื้อน สุขุมมินทร์- นายบุพชน วาฤทธิ์  - นายสนิท สองเมือง- นายเมือง เทพรัตน์- นายรัตน์ บุญสงค์- นายฟู วิสงค์- นายมานิต พงษ์ฟอง- นายประพันธ์ โยงเชื่อน - นายสมเกียรติ แก้วบุตร  - นายพล ภาพพริ้ง    - นายเยร์ เทพเทวธรรม  - นายประพันธ์ พิทยพรอนันต์- นายจิต อรุณฤกษ์- นายดำริห์ จุลปิยะ- นายมังกร รู้ประโยชน์ศิลป์- นายจินต์ บุญนะ-  นายโกศล  เชาว์เลขา

**รายนามบุคคลสำคัญ ที่สร้างชื่อเสียงให้กับสถาบันการศึกษา**
ไฟล์:Paiiufogkog.2020.jpg|thumb|348x348px|ทีมทูบีนัมเบอร์วัน โรงเรียนอนุบาลปาย (เวียงใต้) เมื่อปี พ.ศ. 2563

**ปี พ.ศ. 2564**
 นางสาวรังสิยา ชัชวงศ์ (อาจารย์ รายวิชานาฎศิลป์ และศิลปะ) การแข่งขันทูบีนัมเบอร์วัน และการแข่งขันศิลปะหัตถกรรม- นางปนางฐิติยา จองหมุ่ง (อาจารย์ รายวิชาภาษาไทย) การแข่งขันศิลปะหัตถกรรม- นางคำนึง อิธิตา (อาจารย์ รายวิชาภาษาไทย) การแข่งขันศิลปะหัตถกรรม- นางสาวปณิดา ปันทนา (อาจารย์ รายวิชาสังคมศึกษา และประวัติศาสตร์) การแข่งขันศิลปะหัตถกรรม- นางสาวปิยพรรณ์ มณีวรรณ (อาจารย์ รายวิชาวิทยาศาสตร์ และเทคโนโลยี) การแข่งขันศิลปะหัตถกรรม- นางสาวจุฬารัตน์ รวมสุข (อาจารย์ รายวิชาภาษาอังกฤษ) การแข่งขันศิลปะหัตถกรรม- นางสาวจิราพร ปัญญานันท์ (อาจารย์ รายวิชาคณิตศาสตร์) การแข่งขันศิลปะหัตถกรรม

**อ้างอิง**

**แหล่งข้อมูลอื่น**
  อนุบาลปาย (เวียงใต้) เฟซบุ๊กทางการ-  โรงเรียนอนุบาลปาย (เวียงใต้) date=2021-12-13  เว็บไซด์ทางการ
หมวดหมู่:โรงเรียนในอำเภอปาย
บิสโก้ นรชนคนโคตรเห็ด

บิสโก้ นรชนคนโคตรเห็ด (lead=yes) เป็นซีรีส์ไลต์โนเวลญี่ปุ่น เขียนโดยชินจิ โคบูคูโบะ และวาดภาพประกอบโดยเค อากากิชิ ร่วมด้วย mocha ที่รับผิดชอบการออกแบบฉาก ตีพิมพ์โดยสำนักพิมพ์ ASCII Media Works ตั้งแต่เดือนมีนาคม พ.ศ. 2561 โดยเป็นหนังสือในเครือเด็งเงกิบุงโกะ ปัจจุบันวางจำหน่ายถึงเล่มที่ 8 ไลต์โนเวลมีลิขสิทธิ์ในประเทศไทยโดยสำนักพิมพ์ฟีนิกซ์ ได้รับการดัดแปลงเป็นมังงะ วาดภาพโดยยูซูเกะ ทากาฮาชิ เผยแพร่ออนไลน์ระหว่างเดือนเมษายน พ.ศ. 2562 ถึงมีนาคม พ.ศ. 2564 ทางนิตยสารมังงะออนไลน์ Manga UP! ของบริษัทสแควร์เอนิกซ์ และรวบรวมตีพิมพ์เป็นหนังสือการ์ตูนรวมเล่ม (ทังโกบง) 4 เล่ม  ภาคสองของมังงะวาดภาพโดยโซ นัคตสึกิจะเริ่มเผยแพร่ทางนิตยสารเดียวกันในเดือนธันวาคม พ.ศ. 2564 มังงะภาคแรกมีลิขสิทธิ์ในประเทศไทยโดยสำนักพิมพ์เซนชูในชื่อเรื่องภาษาไทยว่า บิสโก เซียนเห็ดแดนเถื่อน ได้รับการดัดแปลงเป็นซีรีส์อนิเมะโทรทัศน์สร้างโดยสตูดิโอ OZ ออกอากาศตั้งแต่เดือนมกราคมถึงมีนาคม พ.ศ. 2565

**ตัวละคร**
Akaboshi Bisuko
Voiced by|เรียวตะ ซูซูกิ|ภัทรวุฒิ สมุทรนาวี
Nekoyanagi Miro
Voiced by|นัตสึกิ ฮานาเอะ|ภาคิน ตลับเพชร
Nekoyanagi Paū
Voiced by|เรนะ คงโด
Ōchagama Chiroru
Voiced by|มิยุ โทมิตะ
Jabi

Kurokawa
Voiced by|เค็นจิโร ซึดะ

**อ้างอิง**

**แหล่งข้อมูลอื่น**
  เว็บไซต์ทางการของไลต์โนเวล date=2021-12-26  -  เว็บไซต์ทางการของอนิเมะ - 24108
หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2564
หมวดหมู่:อนิเมะที่ออกฉายในปี พ.ศ. 2565
หมวดหมู่:ซีรีส์อนิเมะโทรทัศน์ที่กำลังจะมา
หมวดหมู่:การ์ตูนญี่ปุ่นแนวผจญภัย
หมวดหมู่:การ์ตูนญี่ปุ่นแนวโชเน็ง
หมวดหมู่:ฟีนิกซ์ (สำนักพิมพ์)
หมวดหมู่:เซนชู
หมวดหมู่:กังกังคอมิกส์
หมวดหมู่:มิวส์ คอมมิวนิเคชัน
สวาตแคตส์: เดอะแรดิเคิลสควอดรอน (วิดีโอเกม)

สวาตแคตส์: เดอะแรดิเคิลสควอดรอน (italic=yes) เป็นวิดีโอเกมแอ็กชันเลื่อนด้านข้างที่พัฒนาโดยบริษัทเอไอเอ็ม และเผยแพร่โดยบริษัทฮัดสันซอฟต์สำหรับซูเปอร์นินเทนโดเอ็นเตอร์เทนเมนต์ซิสเตม ซึ่งมีพื้นฐานมาจากซีรีส์แอนิเมชันในชื่อเดียวกัน และได้รับการเปิดตัวในทวีปอเมริกาเหนือเมื่อวันที่ 21 สิงหาคม ค.ศ. 1995

**รูปแบบการเล่น**
เกมดังกล่าวเป็นเกมแพลตฟอร์มแอ็กชัน 2 มิติที่มีองค์ประกอบเกมเล่นตามบทบาท ซึ่งผู้เล่นควบคุมเรเซอร์ หรือทีโบน เกมนี้มีระบบพาสเวิร์ดและฉากการบินมุมมองบุคคลที่สามในเครื่องบินรบที่ชื่อเทอร์โบแคต โดยอิงตอนต่าง ๆ ของแอนิเมชัน และนำเสนอบอสที่แตกต่างกันสำหรับแต่ละโลกโดยมีดาร์กแคตเป็นบอสสุดท้าย ซึ่งโลกทั้งใบมีข้อความด่วนจากนายกเทศมนตรีแมงซ์ ก่อนการเริ่มต้นของแต่ละโลก

**การตอบรับ**
นิตยสารเนกซ์เจเนอเรชัน ให้คะแนนเกมนี้สองดาวจากห้าดาว โดยระบุว่า "สิ่งที่ทำให้เกมนี้แตกต่างคือฉากเครื่องบินขับไล่ที่ไม่ต่อเนื่อง ซึ่งเกิดขึ้นในความคิดที่แปลกประหลาดของใครบางคน, ความคิดซึ่งสายตาสั้นเกี่ยวกับมุมมอง 3 มิติที่เรียบง่าย, ทัศนมิติแบบจุดเดียวที่ควรจะเป็น – การยิงที่ 'เข้าไปใน' บนหน้าจอ 'ไปทาง' ศัตรูของคุณมักจะหันเหไปทาง 'ด้านข้าง' และคนที่ไม่ได้อยู่ภายใต้อิทธิพลของสารัตถะที่เปลี่ยนแปลงจิตใจจะใช้เวลาสักครู่เพื่อ 'โจมตี' อะไรก็ตาม"

**การวิจารณ์**
 นิตยสารเกมโปร (กันยายน ค.ศ. 1995)

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2538
หมวดหมู่:วิดีโอเกมแอ็กชัน
หมวดหมู่:เกมจากค่ายฮัดสันซอฟต์
หมวดหมู่:วิดีโอเกมแพลตฟอร์ม
หมวดหมู่:วิดีโอเกมผู้เล่นเดี่ยว
หมวดหมู่:เกมสำหรับซูเปอร์แฟมิคอม
หมวดหมู่:วิดีโอเกมเกี่ยวกับแมว
หมวดหมู่:วิดีโอเกมที่พัฒนาขึ้นในประเทศญี่ปุ่น
บูรณะมันวุ่นวาย ขายชาติเลยแล้วกัน!

บูรณะมันวุ่นวาย ขายชาติเลยแล้วกัน! (Tensai Ōji no Akaji Kokka Saisei Jutsu ~Sō da, Baikoku Shiyō~) เป็นซีรีส์ไลต์โนเวลญี่ปุ่น เขียนโดยโทรุ โทบะ และวาดภาพประกอบโดย ฟาลมาโระ ตีพิมพ์โดยสำนักพิมพ์ SB Creative ตั้งแต่เดือนพฤษภาคม พ.ศ. 2561 โดยเป็นหนังสือในเครือ GA Bunko ปัจจุบันวางจำหน่ายถึงเล่มที่ 10 ได้รับการดัดแปลงเป็นมังงะ วาดภาพโดย เอมูดะ เผยแพร่ออนไลน์ตั้งแต่เดือนตุลาคม พ.ศ. 2562 ทางนิตยสารมังงะออนไลน์ Manga UP! ของบริษัทสแควร์เอนิกซ์ และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 4 ไลต์โนเวลและมังงะมีลิขสิทธิ์ในประเทศไทยโดยสำนักพิมพ์อนิแม็ก ได้รับการดัดแปลงเป็นซีรีส์อนิเมะโทรทัศน์สร้างโดยสตูดิโอ Yokohama Animation Laboratory ออกอากาศตั้งแต่เดือนมกราคมถึงมีนาคม พ.ศ. 2565

**เรื่องย่อ**
เรื่องราวของเจ้าชายเวน ซาเลมา อาร์บาเลสต์ แห่งราชอาณาจักรนาตราที่เป็นประเทศเล็ก ๆ และไม่มีอะไรเลยตั้งแต่ทรัพย์สิน, ทรัพยากร หรือแม้แต่กำลังพล ทำให้เจ้าชายไม่สามารถแก้ไขอะไรได้เลย ซึ่งเมื่อเห็นดังนั้นเจ้าชายก็เลยคิดการณ์ใหญ่ว่า ในเมื่อทำอะไรไม่ได้แล้ว ก็ขายชาติไปเลยแล้วกัน!

**ตัวละคร**

**ตัวละครหลัก**
Uein
Voiced by|โซมะ ไซโต 
Ninimu Rārei
Voiced by|ริเอะ ทากาฮาชิ 

**ราชอาณาจักรนาตรา**
Furānya Eruku Arubaresuto
Voiced by|ซายากะ เซ็มบงงิ 
Nanaki Rārei
Voiced by|ยูกิ ซากากิฮาระ 

**Earthworld Empire**
Rouerumina Asuwarudo
Voiced by|Nao Tōyama 
Fishu Buranderu
Voiced by|Yōko Hikasa 

**Kingdom of Soljest**
Guryuēru
Voiced by|Akio Ōtsuka 
Torucheira
Voiced by|Rie Kugimiya 

**Kingdom of Marden**
ゼノ
Voiced by|ยุกิ นากาชิมะ 

**ตัวละครอื่น ๆ**
Hagaru
Voiced by|Takayuki Sugo 
Rākurumu
Voiced by|Daiki Hamano 
Karudomeria
Voiced by|Mamiko Noto 
Dimetorio
Voiced by|Ryūichi Kijima 
Barudorosshu
Voiced by|Kenichirō Matsuda 
Manfureddo
Voiced by|Kengo Kawanishi 

**อ้างอิง**

**แหล่งข้อมูลอื่น**
  เว็บไซต์ทางการไลต์โนเวล -  เว็บไซต์ทางการมังงะ date=2021-02-04  -  เว็บไซต์ทางการอนิเมะ -  บูรณะมันวุ่นวาย ขายชาติเลยแล้วกัน! ทางปีลีปีลี- 21773
หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2562
หมวดหมู่:อนิเมะที่ออกฉายในปี พ.ศ. 2565
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:อนิแม็ก
หมวดหมู่:กังกังคอมิกส์
หมวดหมู่:มิวส์ คอมมิวนิเคชัน
หมวดหมู่:จีเอบุงโกะ
โซระโซระ

โซระโซระ (Sora! Sora!; ソラソラ) เป็นกลุ่มศิลปินไอดอลในประเทศไทยจากค่าย แคตโซลูต (catsolute) ออกแสดงครั้งแรกในงานลอยกระทงไอดอลเฟสต์ 2021 (Loy Krathong IDOL FEST! 2021) เมื่อวันที่ 21 พฤศจิกายน พ.ศ. 2564 ที่ศูนย์การค้า ดองกิ มอลล์ ทองหล่อ  โดยมีคอนเซ็ปต์ของวงว่า "ตัวแทนของท้องฟ้าในทุกฤดูกาล" มีเพลงที่ใช้เปิดตัวคือเพลง "สักครั้งที่ได้บอกเธอ (Misoushin No Omoi)" และมีสมาชิกวงในวันออกแสดงครั้งแรกอยู่ 8 คน
วงโซระโซระเปิดตัวอย่างเป็นทางการในวันที่ 11 และ 12 ธันวาคม พ.ศ. 2564 ที่ศูนย์การค้าแฟชั่นไอส์แลนด์ มีชื่องานเปิดตัวว่า โซระโซระเดบิวต์สเตจรีชฟอร์เดอะสกาย(Sora! Sora! Debut stage : Reach for the sky)
วงโซระโซระได้มีโอกาสไปแสดงในงานไทยเฟสติวัลโตเกียว(Thai Festival Tokyo)ที่กรุงโตเกียวประเทศญี่ปุ่นในวันที่ 20 พฤษภาคม 2566 และได้มีการแสดงเพลงในซิงเกิลที่ 7 มีชื่อเพลงว่า "หากเธอลองแหงนมองขึ้นจากตรงนี้ไปยังบนฟ้า" เป็นครั้งแรก

**สมาชิกในวง**

**สมาชิกปัจจุบัน**

**อดีตสมาชิก**

**ผลงาน**
 (ซิงเกิล1) สักครั้งที่ได้บอกเธอ (Misoushin No Omoi)- (ซิงเกิล2) จดหมายถึงฉันในอนาคต (Haikei, Mikansei no Boku he)- (ซิงเกิล3) ระหว่างเรา.. ใกล้กันได้ไหม (Yuki Doke Kataomoi)- (ซิงเกิล4) Role Playing Love- (ซิงเกิล5) ก่อนฝนโปรย (Ame ga Furu Maeni)- (ซิงเกิล6) ไปดูดาวกันเถอะ (Hoshi wo Mi ni Ikou)- (ซิงเกิล7) หากเธอลองแหงนมองขึ้นจากตรงนี้ไปยังบนฟ้า- (ซิงเกิล8) วันที่ฟ้าสวยงาม- (ซิงเกิล9) ใต้ฟ้าสีชมพู

**อ้างอิง**
หมวดหมู่:กลุ่มดนตรีป็อปสัญชาติไทย
วัดนาจลอง

วัดนาจลอง นา-จะ-ลอง เป็นวัดประจำหมู่บ้านนาจลอง ตำบลแม่นาเติง อำเภอปาย จังหวัดแม่ฮ่องสอน ก่อตั้งเมื่อปี พ.ศ. 2467 มีที่ดินตั้งวัดเนื้อที่ 2 ไร่ 2 งาน 24 ตารางวา 

**ประวัติ**
วัดนาจลองสร้างเมื่อ พ.ศ. 2467 โดยมีพ่อน้อย อ้าย ศรีวิเชียร เป็นผู้ใหญ่บ้านคนแรกโดยได้ไปอราธนา พระมล ศรีวิชัย มาจำพรรษาเป็นรูปแรก พ่อหนาน หลวงปิ้น เป็น มัคทายก คนแรก ต่อมาก็ได้เปลี่ยนตำแหน่งไปตามลำดับ จนมาถึงปัจจุบัน วัดได้รับพระราชทานวิสุงคามสีมาเมื่อวันที่ 27 ตุลาคม พ.ศ. 2538

**พระธาตุ**
พระธาตุสร้างขึ้นเมื่อ พ.ศ. 2533 แล้วเสร็จเมื่อ พ.ศ. 2557  กว้างและความยาว 10.50 เมตร ความสูง 15 เมตร ได้ทำการวางศิลาฤกษ์ เมื่อวันที่ 28 มิถุนายน พ.ศ. 2553 ตรงกับ วันจันทร์ เดือน 10 เหนือ แรม 2 ค่ำ

**อ้างอิง**
นาจลอง
นาจลอง
พระเจ้าเกาฑิณยะชัยวรมันที่ 3

พระเจ้าเกาฑิณยะชัยวรมันที่ 3 (ព្រះបាទកៅណ្ឌិន្យជ័យវរ្ម័ន) เป็นพระมหากษัตริย์แห่งอาณาจักรฟูนาน ครองราชย์ระหว่างปี ค.ศ. 484 – 514 ทรงเป็นพระราชบิดาของ พระเจ้ารุทรวรมันพระมหากษัตริย์พระองค์สุดท้ายแห่งอาณาจักรฟูนาน

**พระราชประวัติ**
ในรัชสมัยของพระองค์บ้านเมืองมีความสงบสุขและเปิดกว้างในการนับถือศาสนาโดยเอกสารฝ่ายจีนระบุว่าในอาณาจักรทางภาคใต้มีกษัตริย์พระนามว่า เกาณฑินยะชัยวรมัน ทรงนับถือศาสนาพราหมณ์ภายหลังทรงศรัทธาในพุทธศาสนาในรัชสมัยนี้ได้มีพระภิกษุชาวอินเดียรูปหนึ่งชื่อพระนาคาหรือ พระนาคเสน ได้เดินทางไปยังเมืองจีนได้แวะที่ฟูนานก่อนและได้ทูลพระเจ้ากรุงจีนว่าฟูนานนับถือศาสนาฮินดูนิกายไศวะนิกายแต่พุทธศาสนาเจริญรุ่งเรืองมีภิกษุสามเณรมากและสมัยนี้ได้มีพระภิกษุชาวฟูนานชื่อ สังฆปาละ เป็นผู้เชี่ยวชาญในพระอภิธรรมได้เดินทางไปสู่ประเทศจีน และได้ศึกษาเพิ่มเติมจากพระภิกษุอินเดียชื่อคุณภัทรมีความแตกฉานในพุทธศาสนาเป็นที่เคารพศรัทธาของพระเจ้าจักรพรรดิบู่ตี่ของจีน พระองค์ได้ผูกไมตรีกับจีนโดยการถวายราชบรรณาการไปยังเมืองจีนอีกด้วยแต่ช่วงปลายรัชกาลได้เกิดความวุ่นวายเนื่องจาก พระเจ้ารุทรวรมัน โอรสที่เกิดจากพระสนมได้ซ่องสุมกองกำลังขณะที่พระองค์ทรงประชวรหนักเมื่อพระองค์สวรรคตแล้วพระเจ้ารุทรวรมันได้นำกองกำลังเข้าชิงราชสมบัติทรงสังหารพระรัชทายาทคือ เจ้าชายกุณณะวรมัน โอรสที่ประสูติจากพระอัครมเหสีคือพระนางกุลประภาวดี ต่อมาทรงทำสงครามกับพระนางกุลประภาวดีเพื่ออ้างสิทธิ์ในราชบัลลังก์ พระเจ้ารุทรวรมัน ทรงมีชัยชนะและขึ้นเป็นพระมหากษัตริย์แห่งฟูนานในที่สุด

**อ้างอิง**
หมวดหมู่:พระมหากษัตริย์กัมพูชา
อิตเทกส์ทู

อิตเทกส์ทู (It Takes Two) เป็นวิดีโอเกมแพลตฟอร์มแอ็กชันผจญภัยที่พัฒนาโดย Hazelight Studios และเผยแพร่โดยอิเล็กทรอนิก อาตส์ วางจำหน่ายในเดือนมีนาคม 2021 สำหรับไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน และเอกซ์บอกซ์ซีรีส์เอกซ์/เอส เช่นเดียวกับวิดีโอเกมแรกของ Hazelight อย่างอะเวย์เอาท์ อิตเทกส์ทูไม่มีตัวเลือกสำหรับผู้เล่นคนเดียว มีเพียงโค-ออปทางออนไลน์หรือแบ่งหน้าจอสำหรับผู้เล่นสองคนในพื้นที่เดียวกัน อิตเทกส์ทูได้รับการวิจารณ์อันเป็นที่ชื่นชอบโดยทั่วไปจากนักวิจารณ์และได้รับรางวัลประจำปีมากมาย ซึ่งรวมถึง Game of the Year จาก The Game Awards

**เกมเพลย์**
อิตเทกส์ทูเป็นวิดีโอเกมแอ็กชั่นผจญภัยที่มีองค์ประกอบของเกมแพลตฟอร์ม ได้รับการออกแบบมาโดยเฉพาะสำหรับผู้เล่นหลายคนแบบร่วมมือกันแบบแบ่งหน้าจอ ซึ่งหมายความว่าจะต้องเล่นกับผู้เล่นอื่นผ่านการเล่นในพื้นที่เดียวกันหรือทางออนไลน์ เกมดังกล่าวมีกลไกเกมจำนวนมากจากวิดีโอเกมประเภทอื่น ๆ กลไกการเล่นเกมเหล่านี้เชื่อมโยงกับเรื่องราวและธีมของด่าน ตัวอย่างเช่น ในด่านที่โคดี้มีความสามารถในการย้อนเวลา เมย์สามารถจำลองตัวเองได้ ผู้เล่นต้องร่วมมือกันและใช้ความสามารถเหล่านี้เพื่อเล่นผ่านไปด่านต่อไป เกมนี้ยังมีมินิเกมอีกจำนวนมาก

**หมายเหตุ**

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2564
หมวดหมู่:วิดีโอเกมแพลตฟอร์ม
หมวดหมู่:วิดีโอเกมแอ็กชันผจญภัย
หมวดหมู่:เกมจากค่ายอิเล็กทรอนิก อาตส์
หมวดหมู่:วิดีโอเกมที่ใช้อันเรียลเอนจิน
หมวดหมู่:วิดีโอเกมที่พัฒนาขึ้นในประเทศสวีเดน
หมวดหมู่:เกมสำหรับวินโดวส์
หมวดหมู่:เกมสำหรับเพลย์สเตชัน 4
หมวดหมู่:เกมสำหรับเพลย์สเตชัน 5
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
ม็อด อังเงลีกา เบห์น

ม็อด อังเงลีกา เบห์น (Maud Angelica Behn) เกิดเมื่อวันที่ 29 เมษายน พ.ศ. 2546 เป็นพระธิดาคนแรกใน เจ้าหญิงมาร์ธา ลุยเซอแห่งนอร์เวย์ และ อดีตพระสวามี อารี เบห์น เธอถูกจัดอยู่ในลำดับที่ 5 ในการสืบพระราชบัลลังก์นอร์เวย์ และมีสิทธิ์ในการสืบราชบัลลังก์ลำดับที่ 72 แห่งสหราชอาณาจักร โดยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร โดยนามของเธอนั้่น ก็มาจากสมเด็จพระราชินีม็อด เธอได้รับการตั้งนาม ณ พระราชวังหลวง กรุงออสโล ประเทศนอร์เวย์ เมื่อวันที่ 2 กรกฎาคม พ.ศ. 2546 ซึ่งเป็นวันคล้ายวันเฉลิมพระชนมพรรษาครบรอบ 100 พรรษา สมเด็จพระราชาธิบดีโอลาฟที่ 5 แห่งนอร์เวย์ พระปัยกา (ตาทวด) ของเธอ 
พระบิดาและพระมารดาทูลหัวของเธอได้แก่ สมเด็จพระราชาธิบดีฮารัลด์ที่ 5 แห่งนอร์เวย์ เจ้าชายโฮกุน มกุฎราชกุมารแห่งนอร์เวย์ เจ้าหญิงอเล็กซันดราแห่งไซน์-วิตเกนชไตน์-เบอร์เลบวร์ค ด้านการศึกษา ในฤดูใบไม้ร่วงปี 2552 เธอได้เข้าเรียนที่โรงเรียนเบรุม วัลดอลล์ฟ ซึ่งเป็นโรงเรียนเอกชนในเบรุม ชานเมืองทางตะวันตกของออสโล เมื่อวันที่ 5 สิงหาคม พ.ศ. 2559 บิดาและพระมารดาได้เริ่มหย่าร้าง ซึ่งสิ้นสุดในปี 2560  อารี เบห์น ได้ฆ่าตัวตายในวันคริสต์มาส ปี 2562 และถูกฝังในมหาวิหารออสโล เธอเองได้กล่าวสุนทรพจน์ที่งานศพของบิดาของเธอและต่อมาได้พูดคุยเกี่ยวกับการเสียชีวิตของเขา เธอเองได้เชื่อว่า บิดาของเธอต้องทนทุกข์ทรมานจากโรคภัยมากมาย ต่อมาเธอได้รับรางวัล Acute Psychiatry Prize ประจำปี 2020 ในเดือนตุลาคม พ.ศ. 2564 เธอได้ตีพิมพ์หนังสือเล่มแรกของเธอที่ชื่อว่า Threads of Tears
ณ ปัจจุบัน พระบรมวงศานุวงศ์นอร์เวย์ ประกอบด้วย
*สมเด็จพระราชาธิบดี และ สมเด็จพระราชินี
**เจ้าฟ้าชาย มกุฎราชกุมาร และ เจ้าหญิง มกุฎราชกุมารี
*** เจ้าหญิงอิงกริด อเล็กซันดราแห่งนอร์เวย์
*** เจ้าชายสแวร์เรอ มักนุสแห่งนอร์เวย์
** เจ้าหญิงมาร์ธา ลุยเซอแห่งนอร์เวย์
***ม็อด อังเงลีกา เบห์น
*** ลีอาห์ อีซาดอรา เบห์น
***เอ็มมา ตัลลูลาห์ เบห์น
*เจ้าหญิงอัสตริดแห่งนอร์เวย์
โดยพระบุตรของ เจ้าหญิงมาร์ธา ลุยเซอ ถึงจะเป็นสามัญชน แต่หากดำรงสายพระโลหิตจากสมเด็จพระราชาธิบดีฮารัลด์ที่ 5 และถูกจัดให้อยู่ในลำดับการสืบราชบัลลังก์ มีสิทธิ์ในการทำงานในฐานะพระราชวงศ์ 

**อ้างอิง**
Caroline Hallemann, "Get to Know the Norwegian Royal Family", Town and Country at townandcountrymag.com, 5 April 2021
*"Nå begynner hun på Steinerskolen" (in Norwegian). 9 August 2005. Retrieved 18 June 2014.
*Berglund, Nina (August 5, 2016). "Royal Divorce 'Painful and Sad'". News in English Norway. Retrieved December 29, 2019.
*"Prinsesse Märtha Louise og Ari Behn har bestemt seg for å gå fra hverandre Princess Märtha Louise and Ari Behn decided to go apart". The Royal Court (in Norwegian). Archived from the
หมวดหมู่:ราชวงศ์กลึคส์บวร์ค
หมวดหมู่:ราชวงศ์นอร์เวย์
หมวดหมู่:บุคคลจากออสโล
หมวดหมู่:พระราชวงศ์ที่ทรงพระเยาว์
จักรพรรดิฟรีดริช

จักรพรรดิฟรีดริช (Emperor Frederick; Kaiser Friedrich) อาจหมายถึง- จักรพรรดิฟรีดริชที่ 1 แห่งจักรวรรดิโรมันอันศักดิ์สิทธิ์ (ค.ศ. 1122–ค.ศ. 1190)- จักรพรรดิฟรีดริชที่ 2 แห่งจักรวรรดิโรมันอันศักดิ์สิทธิ์ (ค.ศ. 1194–ค.ศ. 1250)- จักรพรรดิฟรีดริชที่ 3 แห่งจักรวรรดิโรมันอันศักดิ์สิทธิ์ (ค.ศ. 1415–ค.ศ. 1493)- จักรพรรดิฟรีดริชที่ 3 แห่งเยอรมนี (ค.ศ. 1831–ค.ศ. 1888)- จักรพรรดิฟรีดริชที่ 4 แห่งเยอรมนี (อ้างสิทธิ; ค.ศ. 1976–ปัจจุบัน)
ฟ
วัดธรรมเจดีย์วนาราม

วัดธรรมเจดีย์วนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเมืองปอน อำเภอขุนยวม จังหวัดแม่ฮ่องสอน มีที่ดินตั้งวัดเนื้อที่ 9 ไร่ มีอาณาเขตทิศเหนือจดลำห้วย ทิศใต้จดป่าช้า ทิศตะวันออกจดที่ดินเอกชน และทิศตะวันตกจดป่าสงวน
วัดธรรมเจดีย์วนาราม ชาวบ้านเรียกว่า วัดเมืองปอนใต้ ตั้งวัดเมื่อ พ.ศ. 2475 แต่ตามประวัติวัดแจ้งว่าสร้างเมื่อ พ.ศ. 2500 เดิมที่ตั้งวัดมีพระธาตุตั้งอยู่ สร้างขึ้นประมาณ พ.ศ. 2490 ต่อมามีความชำรุดทรุดโทรม จนเมื่อ พ.ศ. 2500 จึงได้ซ่อมแซมใหม่ ด้านการศึกษาได้เปิดสอนโรงเรียนพระปริยัติธรรมตั้งแต่ พ.ศ. 2506 
อาคารเสนาสนะที่สำคัญ ได้แก่ ศาลาการเปรียญซึ่งภายในมีภาพจิตรกรรม แต่เมื่อ พ.ศ. 2559 เกิดเพลิงไหม้ทั้งหลัง ศาลาอเนกประสงค์ ศาลาบำเพ็ญกุศล และหอพระ ปูชนียวัตถุที่สำคัญ ได้แก่ พระพุทธรูปปางต่าง ๆ และเจดีย์ทรงพม่า

**รายนามเจ้าอาวาส**
 พระอูกันต๊ะ พ.ศ. 2499–2500- พระกันถี่ พ.ศ. 2500–2501- พระอินตา อินฺทปญฺโญ 

**อ้างอิง**
ธรรมเจดีย์วนาราม
จักรพรรดิแฟร์ดีนันท์

จักรพรรดิแฟร์ดีนันท์ (Emperor Ferdinand; Kaiser Ferdinand) อาจหมายถึง- จักรพรรดิแฟร์ดีนันท์ที่ 1 แห่งจักรวรรดิโรมันอันศักดิ์สิทธิ์ (ค.ศ. 1503–ค.ศ. 1564)- จักรพรรดิแฟร์ดีนันท์ที่ 2 แห่งจักรวรรดิโรมันอันศักดิ์สิทธิ์ (ค.ศ. 1578–ค.ศ. 1637)- จักรพรรดิแฟร์ดีนันท์ที่ 3 แห่งจักรวรรดิโรมันอันศักดิ์สิทธิ์ (ค.ศ. 1608–ค.ศ. 1657)- จักรพรรดิแฟร์ดีนันท์ที่ 1 แห่งออสเตรีย (ค.ศ. 1793–ค.ศ. 1875)
ฟ
ลีอาห์ อีซาดอรา เบห์น

ลีอาห์ อีซาดอรา เบห์น (Leah Isadora Behn) เกิดเมื่อวันที่ 8 เมษายน พ.ศ. 2548 เป็นพระธิดาคนรองใน เจ้าหญิงมาร์ธา ลุยเซอแห่งนอร์เวย์ และ อดีตพระสวามี อารี เบห์น เธอถูกจัดอยู่ในลำดับที่ 6 ในการสืบพระราชบัลลังก์นอร์เวย์ และมีสิทธิ์ในการสืบราชบัลลังก์ลำดับที่ 73 แห่งสหราชอาณาจักร โดยเธอสืบเชื้อสายมาจาก ม็อดแห่งเวลส์ สมเด็จพระราชินีแห่งนอร์เวย์ พระราชธิดาใน สมเด็จพระเจ้าเอ็ดเวิร์ดที่ 7 แห่งสหราชอาณาจักร เมื่อวันที่ 17 มิถุนายน พ.ศ. 2548 ลีอาห์ได้รับการตั้งชื่อในโบสถ์ของพระราชวังออสโล พ่อแม่อุปถัมภ์ของเธอคือ เจ้าหญิงลอเรนทีนแห่งเนเธอร์แลนด์ พระสหายของพระมารดา กาย บุสโต และ กาตารีนา ซาบู พี่ชายของพ่อของเธอ เอพสัน โบชโฮล จอห์น เฮนดริช โฮล โดย สมเด็จพระราชินีซอนยาแห่งนอร์เวย์ พระอัยยิกา (ยาย) ของเธอ เป็นคนอุ้มเธอไปรับการบัพติศมา โดยนามของเธอนั้น มาจาก เลอา ออร์กานา โซโล จากเรื่อง สตาร์ วอร์ส เนื่องจาก เจ้าหญิงมาร์ธา ลุยเซอ พระมารดา ทรงชื่นชอบตัวละครนี้ โดยให้พระราชทานสัมภาษณ์ว่า ฉันต้องยอมรับว่าฉันเป็นแฟนตัวยงของ สตาร์ วอร์ส มาตลอด และเจ้าหญิงเลอาก็เป็นคนที่สวยที่สุดในโลกเสมอมา โดยภายหลังการหย่าร้างของบิดาและพระมารดา เจ้าหญิงมาร์ธา ลุยเซอ ได้ให้พระราชทานสัมภาษณ์ว่า ฉันต้องการไปอยู่สหรัฐ ภายหลังโควิด-19 เบาบางลง
ณ ปัจจุบัน พระบรมวงศานุวงศ์นอร์เวย์ ประกอบด้วย
*สมเด็จพระราชาธิบดี และ สมเด็จพระราชินี
**เจ้าฟ้าชาย มกุฎราชกุมาร และ เจ้าหญิง มกุฎราชกุมารี
*** เจ้าหญิงอิงกริด อเล็กซันดราแห่งนอร์เวย์
*** เจ้าชายสแวร์เรอ มักนุสแห่งนอร์เวย์
** เจ้าหญิงมาร์ธา ลุยเซอแห่งนอร์เวย์
***ม็อด อังเงลีกา เบห์น
*** ลีอาห์ อีซาดอรา เบห์น
***เอ็มมา ตัลลูลาห์ เบห์น
*เจ้าหญิงอัสตริดแห่งนอร์เวย์
โดยพระบุตรของ เจ้าหญิงมาร์ธา ลุยเซอ ถึงจะเป็นสามัญชน แต่หากดำรงสายพระโลหิตจากสมเด็จพระราชาธิบดีฮารัลด์ที่ 5 และถูกจัดให้อยู่ในลำดับการสืบราชบัลลังก์ มีสิทธิ์ในการทำงานในฐานะพระราชวงศ์ 

**อ้างอิง**
"Order of succession". The Royal House of Norway. Retrieved 1 July 2014.
*Caroline Hallemann, "Get to Know the Norwegian Royal Family", Town & Country at townandcountrymag.com, 5 April 2021
*"Christening of Leah Isadora". The pink royals. 16 June 2005. Retrieved 1 July 2014.
*"Norwegian royals christen little Leah Isadora". Hello!. 16 June 2005. Retrieved 1 July 2014.
*"Jeg er Leah (in Norwegian)". Aftenposten. 19 October 2011. Retrieved 1 July 2014.
*"PRINCESS PLANS TO MOVE TO THE US: The royal said that her children will ‘of course join’" Hola!, 6 April 2021
หมวดหมู่:ราชวงศ์กลึคส์บวร์ค
หมวดหมู่:ราชวงศ์นอร์เวย์
หมวดหมู่:บุคคลจากเทศมณฑลวีเกิน
หมวดหมู่:พระราชวงศ์ที่ทรงพระเยาว์